cyanic-selkie/wikianc huggingface dataset:
அந்தரங்கம்
அந்தரங்கம் (Andharangam) 1975 ஆம் ஆண்டு வெளிவந்த தமிழ்த் திரைப்படமாகும். முக்தா சீனிவாசன் இயக்கத்தில் வெளிவந்த இத்திரைப்படத்தில் கமல்ஹாசன், தீபா மற்றும் பலரும் நடித்துள்ளனர். "ஞாயிறு ஒளி மழையில்" எனும் பாடல் கமல்ஹாசன் திரைத்துறையில் பாடிய முதல் பாடலாகும். இத்திரைப்படம் தெலுங்கில் அந்தலராஜா எனும் பெயரில் மொழிமாற்றம் செய்யப்பட்டது 29 அக்டோபர் 1977 அன்று வெளியிடப்பட்டது.
நடிகை சாவித்திரி நடிப்பில் கடைசி வெற்றி படமாக இப்படம் அமைந்தது.
பாடல்கள்
ஜி. தேவராஜன் அவர்களால் பாடல் இசை இயற்றப்பட்டது. பாடல் வரிகள் கண்ணதாசன், வாலி மற்றும் நேதாஜி அவர்களால் எழுதப்பட்டுள்ளது.
இந்திய உடைகள்
இந்திய உடைகள் (clothing in India) அப்பகுதியின் இனம், நிலவியல், பண்பாடு மற்றும் தட்பவெப்பம் பொறுத்து மாறுபடுகிறது. முதல் மனிதன் இலைகளை பயன்படுத்தி ஆடைகளை உருவாக்கினான். நாகரீக வளர்ச்சியின் காரணமாக இன்று பருத்தி, கம்பளி போன்ற பலவற்றை கொண்டு ஆடைகள் தயாரிக்கப்படுகின்றன. இந்தியாவிலும் நெய்தல், இழை, வண்ணம் மற்றும் ஆடை வகைகளில் மிகப் பெரிய மாறுபாடு இருக்கிறது. தனிப்பட்ட மத மற்றும் சடங்கை பொறுத்து உடுத்தும் ஆடையின் வர்ணம் அமைகிறது. உதாரணமாக இந்து மதப் பெண்கள், துக்கத்தை குறிக்க வெள்ளை நிற ஆடைகளை அணிய அதுவே பார்சிகள் மற்றும் கிறித்துவர்கள் திருமணங்களில் வெள்ளை ஆடை அணிகிறார்கள்.
வரலாறு
இந்திய உடைகளின் வரலாறு, கிமு 5வது பத்தாயிரத்திற்கு முன்னர் சிந்துவெளி நாகரிகத்தில் பருத்தியை சுழற்தல், நெய்தல் மற்றும் சாயமிடல் ஆகியவற்றிலிருந்து தொடங்குகிறது. எலும்பு ஊசிகள் மற்றும் மர சுழல்களை தளத்தில் உள்ள அகழ்வின் மூலம் வெளிப்படுத்தப்பட்டன. . பண்டைய இந்தியர் பருத்தித் தொழிலை நன்கு மேம்படுத்தினர் மற்றும் அவற்றின் பல முறைகள் இன்றும் நடைமுறையில் உள்ளன. எரோடோட்டசு, ஒரு பண்டைய கிரேக்க வரலாற்றாளர் இந்திய பருத்தியை இவ்வாறு விவரிக்கிறார்: "ஒரு கம்பளி, ஆட்டின் அழகையும் நற்குணத்தையும் விட மேலானது". இந்திய பருத்தி ஆடை அத்துணைக்கண்டத்தின் உலர்ந்த, வெப்பமான கோடை காலங்களுக்கு ஏற்றது. 3000-4000 கி.மு. இடையே எழுதப்பட்டிருக்கலாம் என்று மதிப்பிடப்பட்டுள்ள பெரும் இதிகாசமான மகாபாரதத்தில், திரௌபதியின் கண்ணியத்தை பாதுகாக்க முடிவிலா சேலையை பரிசளித்தாக ஒரு குறிப்பு உள்ளது.. பண்டைய இந்திய ஆடையைப்பற்றிய தற்போதைய அறிவு எல்லோரா போன்ற குகை நினைவு சின்னங்களில் இருக்கும் கற்சிற்பங்கள் மற்றும் ஓவியங்களில் இருந்து கிடைக்கப்பெற்றது. இங்கு கொடுக்கப்பட்டுள்ள நடன கலைஞர்கள் மற்றும் பெண் தெய்வங்களின் படிமானங்களில் அணிந்திருக்கும் வேட்டி மடிப்பு, இன்றைய புடவையின் முன்னோடி. மேல்சாதியினர் மென்துகில் ஆடைகளை உடுத்தி, தங்க ஆபரணங்களை அணிந்தனர். மணிகளில் உள்ள ஹரப்பா பட்டு இழைகளின் சமீபத்திய ஆய்வு, பட்டு நூற்பு என்னும் செயல்முறைப்படி பட்டு செய்யப்பட்டது என்று தெரிவிக்கின்றன. இம்முறை கி.பி. ஆரம்ப நூற்றாண்டுகளில் சீனா மட்டுமே அறியப்படும் செயல்பாடாகும்.
"'இந்தியர்கள் பயன்படுத்திய மெல்லிய ஆடை, நியார்க்கஸ் சொல்வது போல், மரங்களில் இருந்து எடுக்கப்பட்ட ஆளியால் செய்யப்பட்டதைப் பற்றி நான் ஏற்கனவே பேசிவிட்டேன். ஒன்று அந்த ஆளி மற்றெந்த ஆளியை விட வெண்மையாக இருக்க வேண்டும் அல்லது இந்த கருப்பு மக்கள் அந்த ஆளியை வெண்மையாக தோன்றச் செய்ய வேண்டும். அவர்களின் மெல்லிய கவுன் கீழே முழங்காலுக்கும் கணுக்காலுக்கும் பாதி வரை நீள்கிறது மற்றும் ஒரு துணி ஓரளவுக்கு தோள்களில் தூக்கி சுற்றி பிறகு பாதி தலையை சுற்றிச் சுற்றப்படுகிறது. இந்தியர்களில் செல்வந்தர் யானை தந்த்தால் ஆன காதணிகளை அணிந்துகொள்கின்றனர். அதனை அனைவரும் அணிந்துகொள்வதில்லை. நியார்க்கஸ் கூறுகிறார், இந்தியர்கள் தங்கள் தாடிக்கு பல்வேறு நிறங்களில் மைப் பூசுகிறார்கள். சிலர் வெள்ளை, பலர் கரு நீலம், சிலர் சிகப்பு, சிலர் ஊதா மற்றும் சிலர் பச்சை. அங்கு அனைவரும் கோடைக்கு குடை பிடித்துக்கொள்கிறார். அவர்கள் நன்றாக அலங்கரிக்கப்பட்ட வெள்ளைத் தோல் காலணியை அணிகிறார் மற்றும் காலணியின் உள் அட்டை பல நிறங்களில் உள்ளன. அவர்கள் உயரமாக தோன்ற வேண்டி காலணி அட்டையை உயர எழுப்பப்படுகின்றன.'"
கி.பி. 1-ஆம் நூற்றாண்டின் ஆதாரங்கள் கிரேக்கர்களிடம் சில கலாச்சார பரிவர்த்தனையை காட்டுகிறது. இந்திய கிரேக்கத் தாக்கம் கிரேக்க புத்த கலையில் காணப்படுகிறது. புத்தர்கள் கிரேக்க ஹிமேஷன் (ஒரு வகை கிரேக்க ஆடை) அணிந்ததாக சித்தரிக்கப்பட்டது, இந்த ஆடை புத்த துறவிகளின் காசாயாவின் ஒரு பகுதியான நவீன சம்கதியின் முன்னோடி ஆகும். மௌரியர் மற்றும் குப்தா காலத்தில், மக்கள் வேத காலத்தைப் போல தைக்கப்படாத மூன்று துனைகளைக் கொண்டு ஆடைகளை அணிந்தனர். ஆடைகளின் முக்கிய உருப்படி வெள்ளை பருத்தி அல்லது மெல்லிய துணியால் செய்யப்பட்ட அந்தரியா. அதை இடுப்பில் காயாபந்த் என்னும் இடைக்கச்சையால் கட்டி, மேல் உடலை உத்தரியா என்னும் தாவணியால் மூடினர்.
கடல்வழி மற்றும் தரைவழி வர்த்தக பாதைகள் மூலம், மத்திய ஆசியா மற்றும் ஐரோப்பா இடையே கலாச்சார பரிமாற்றம் நடைபெற்றது. ரோமர் சாயம்மேற்ற கருநீலத்தையும் (இண்டிகோ) பருத்தி துணிகளையும் ஆடைக்காக வாங்கினார். பட்டுப் பாதையின் வழியாக சீனாவுடனான வர்த்தகம், இந்தியாவுக்கு பட்டு ஜவுளிகளை அறிமுகப்படுத்தியது. சீன பட்டு வர்த்தகத்தில் தனியுரிமைக் கொண்டது. ஆதலால் அதன் உற்பத்தி செயலாக்கத்தை இரகசியமாக காத்து வந்தது. எனினும் இந்த ஏகபோக உரிமை ஒரு சீன இளவரசியின் மூலம் முடிவுக்கு வந்தது. கோடான் (தற்போதைய சிஞ்சியாங்) அரசனை திருமணம் செய்து கொள்ள அனுப்பிய போது சீன இளவரசி முசுக்கொட்டை விதைகளையும் பட்டுப் புழுக்களையும் அவரது தலை பாகையில் கடத்தப்பட்டது. ]]). அங்கு இருந்து பட்டு உற்பத்தி ஆசியா முழுவதும் பரவியது, கி.பி. 140இல் இந்திய நடைமுறையில் நிறுவப்பட்டன. சாணக்கியரின் பொது நிர்வாகம் மீதான ஆய்வு அர்த்தசாஸ்திரம் (கி.மு. மூன்றாம் நூற்றாண்டில் எழுதப்பட்டது) பட்டு நெசவு தொடர்பான விதிமுறைகளை விவரிக்கிறது.
பண்டைய இந்தியாவில் பல்வேறு நெசவு நுட்பங்களை பயன்படுத்தினர், அவற்றில் பல இன்றும் நடைமுறையில் உள்ளன. பட்டையும் பருத்தியையும் பல்வேறு முறைகளாகவும் அடவுகளாகவும் நெசவித்தனர். ஒவ்வொரு பகுதிக்கென்று தனிப்பட்ட பாணியிலும் உத்தியிலும் உருவாக்கப்பட்டது. அவற்றில் ஜாம்தானி, வாரணாசியின் "காசித்துணி", புட்டிடார் மற்றும் இல்க்கல் சேலை பிரபலமான நெசவு நடைகளாகும். தங்கம் மற்றும் வெள்ளி நூல்களைக் கொண்டு சித்திரப் பூவேலை பொறித்த பட்டுதுணியில் பிணைத்தனர். அவற்றில் பாரசீக வடிவமைப்புகளின் தாக்கம் ஆழமாக இருந்தது. முகலாயர்களும் நெசவுக் கலையின் விரிவாக்கத்தில் முக்கிய பங்கினை ஆற்றியுள்ளனர். அதற்கு பெய்ஸ்லி மற்றும் லதீழஃபா பூதி எடுத்துக்காட்டாகும்.
காஷ்மீரி சால்வை இந்திய ஆடை வரலாற்றின் ஒருங்கிணைந்த பகுதி ஆகும். புகழ்பெற்ற வளையச் சால்வை என்று அழைக்கப்படும் ஷாஹ்டூஷ் மற்றும் வரலாற்று ரீதியாக பஷ்ம் என்று அழைக்கப்படும் பாஷ்மினா கம்பளி போர்வைகள் காஷ்மீரி சால்வை வகைகளுல் அடங்கும். காஷ்மீருக்கும் கம்பளி துணிகளுக்கும் உடனான தொடர்பைப் பற்றிய குறிப்பு வேதக் காலங்களிலேயே காணப்படுகிறது. சிந்துப் பள்ளத்தாக்கில் செம்மறியாடுகள் ஏராளமாக இருப்பதாக ரிக் வேதம் குறிக்கிறது. கடவுள் பார்வோனை(பூஷன்) 'உடை நெசவாளர்' என அழைத்தனர். ஆகவே அப்பகுதியில் கம்பளிக்கு பஷ்ம் என்னும் பெயர் உருவானது. கம்பளி போர்வைகள் பற்றியக் குறிப்பு கி.மு. மூன்றாம் நூற்றாண்டில் ஆப்கானிய நூல்களில் குறிப்பிடப்பட்டுள்ள போதிலும், காஷ்மீர் வேலையைப் பற்றிய குறிப்பு கி.பி. 16 ம் நூற்றாண்டில் உள்ளது. காஷ்மீர் சுல்தான், ஜெயின் உல் அபிடின் இத்தொழில் நிறுவப்பட்டதில் பாராட்டப்படுகிறார். ரோமானிய பேரரசர் அரேலியன், மிகச் சிறந்த தரமான ஆசிய கம்பளியால் செய்யப்பட்ட ஊதா பால்லியத்தை ஓர் பாரசீக மன்னனிடம் இருந்து பெற்றார் என்று கதை கூறுகிறது. சால்வைகள், சிவப்பு அல்லது ஊதா நிறத்தில் சாயமிடப்பட்டது. சிவப்புச் சாயம் இறந்த பூச்சி வகையில் இருந்து எடுக்கப்படும் செஞ்சாய் பொருளில் இருந்து பெறப்பட்டவை. சிவப்பு மற்றும் கருநீலத்தில் இருந்து பெறப்பட்ட நீல கலவையின் மூலம் ஊதா நிறம் பெறப்படுகிறது. ஜமாவர் மற்றும் வண்ண நூல் கொண்டு நெசவு சுழலைப் பயன்படுத்தி நெய்த கனி என்னும் கனிகா ஜமாவர் மிகவும் விலையுயர்ந்த காஷ்மீரி சால்வைகளாகும். ஒரு சால்வையை நெய்து முடிக்க ஒரு வருடத்திற்கும் மேலாகும் மற்றும் அதன் விரிவாக்கத்தின் அளவை பொறுத்து 100இல் இருந்து 1500 கனி வரை தேவைப்படும்.
சீனா, தென்கிழக்கு ஆசியா மற்றும் உரோமப் பேரரசுகளுடன் பண்டைய காலத்தில் இருந்து இந்திய உடைகளைக் கொண்டு வர்த்தகம் செய்யப்படுகின்றன. ஊதா நிறத் துணி, மெல்லிய துணி மற்றும் கரடுமுரடான பருத்தியைப் பற்றிய குறிப்பு செங்கடல் செலவு (The Periplus of the Erythraean Sea or Periplus of the Red Sea) என்னும் கையேடில் உள்ளது. மச்சிலிப்பட்டினம் மற்றும் பாரிகாசா போன்ற துறைமுக நகரங்கள் மெல்லிய மற்றும் நயமான துணிகளின் உற்பத்தியால் புகழ்பெற்றிருந்தது. இந்தியாவிற்கும் ஐரோப்பாவிற்கும் இடையேயான வாசனை திரவிய வணிகத்தின் இடைத்தரகர்களாக இருந்த அரேபியர்கள், இந்திய ஆடைகளை ஐரோப்பாவிற்கு எடுத்துச்சென்றனர். 17 ஆம் - 18 ஆம் நூற்றாண்டில் அங்கு இந்திய ஆடைகளுக்கு உயரிய ஆதாய உரிமை கொடுக்கப்பட்டது. டச்சு, பிரஞ்சு மற்றும் பிரிட்டிஷ் கிழக்கு இந்திய நிறுவனங்கள் இந்திய பெருங்கடலில் மசாலா பொருள் வணிகத்தின் ஏகபோக உரிமைக்காக போட்டியிட்டனர். ஆனால் வாசனைப்பொருட்களின் விலை தங்க அல்லது வெள்ளியில் இருந்ததால் சிக்கலை உண்டாக்கியது. இச்சிக்கலைத் தீர்க்க பொன்னை,  இந்தியாவிற்கு சவுளி வணிகம் செய்ய அனுப்பப்பட்டது. ஆனால் அதில் ஒரு பெரும் பங்கை வாசனைப்பொருள் வணிகத்திற்கு செலவிட்டனர். பிறகு இந்த வாசனைப்பொருட்களை சவுளிகளுடன் இணைத்து லண்டனில் வர்த்தகம் செய்தனர். அச்சிடப்பட்ட இந்திய காலிகோக்கள், சிற்றாடை, மெல்லிய துணி மற்றும் வடிவமைக்கப்பட்ட பட்டு சவுளிகள் ஆங்கில சந்தையில் வெள்ளப்பெருக்கெடுத்தன. பின்னர் ஆங்கிலம் ஆடை உற்பத்தியாளர்கள் இந்தியாவை சார்ந்திருப்பதை குறைக்க, இந்திய வடிவமைப்புகளை பிரதிபலிப்பு தடங்களால் நகலெடுத்தனர்.
இந்தியாவில் பிரிட்டிஷ் ஆட்சியும் அடக்குமுறையும் 1905இல் நடந்த வங்காளப் பிரிவினை, நாடு தழுவிய சுதேசி இயக்கத்தை தூண்டியது. தன்னிறைவு அடைதலும், இந்திய பொருட்களை ஊக்குவிக்க சந்தையில் பிரிட்டிஷ் பொருட்களை புறக்கணித்தலும் இயக்கத்தின் ஒருங்கிணைந்த நோக்கங்களில் ஒன்றாக இருந்தது. இந்த லட்சியம் தான் காதியின் உற்பத்திக்கு வித்திட்டது. காதி மற்றும் அதன் தயாரிப்புகளை தேசியவாத தலைவர்கள் ஊக்குவித்தனர். அதே நேரத்தில் கிராமப்புற கைவினைஞர்களை பலப்படுத்துவதற்கும் ஒரு வழிமுறையாக கருதப்படுகிறது.
வேட்டி
வேட்டியை ஆண்கள் இடுப்பில் அணிகின்றனர். வேட்டிகள் பொதுவாக வெள்ளை நிறத்தில் ஒளிபுகும் தன்மையுடன் இருப்பதால் இரண்டாக மடித்து கட்டப்படுகிறது. வேட்டி இந்தியாவின் பாரம்பரிய உடையாகும்.
முண்டு அல்லது சாரம்
பலவண்ணங்களில் இருக்கும் முண்டு அல்லது சாரத்தை ஆண்கள் மேலாடையாக அணிகின்றனர்.
புடவை
புடவை இந்தியத் துணைக்கண்டத்தில் பெண்களின் முக்கியமான ஆடை ஆகும். ஒரு சேலை, நான்கிலிருந்து ஒன்பது மீட்டர் வரை இருக்கும் தைக்கப்படாத துணியை பல்வேறு பாணிகளில் உடல் மீது சுற்றப்படும் ஆடை ஆகும். சேலை பல்வேறு பாரம்பரிய பாணியில் உடுத்தப்படுகிறது. கிழக்கில் இருந்து சம்பல்பூரி புடவை, மேற்கில் இருந்து பைதானி, தெற்கில் இருந்து காஞ்சிபுரம் மற்றும் வடக்கில் இருந்து பனாரஸி புடவை பிரசித்திபெற்றவை. பொதுவாக புடவை இடுப்பைச் சுற்றி சுற்றப்பட்டு பின்னர் ஒரு முனையைக் கொண்டு வயிற்றை மறைத்து தோள் மேது போர்த்தப்படும். புடவை பாவாடை மற்றும் இரவிக்கை மேல் அணியப்படுகிறது. இரவிக்கையை மார்பு பகுதியை மறைக்கவும், பாவாடை கால்பகுதியை மறைக்கவும் இடை ஆடையாக உள்ளாடைகளான ஜட்டி மற்றும் பிராவின் மேல் அணியப்படுகிறது. ஆயுதப்படைகளில் பெண்கள், சேலையை சீருடையாக அணியும் பொழுது, மேல் உடுத்தும் அரைக்கைச் சட்டையை இடுப்புடன் சொருகிக்கொள்வர். இளவயது பெண்கள் பாவாடை, சட்டை மற்றும் அதன் மேல் சேலையைப் போல் சுற்றிக் கொள்ளும் தாவணியை அணிவர்.
புடவைகள் பொதுவாக வெவ்வேறு இடங்களில் வெவ்வேறு பெயர்களில் அழைக்கப்படுகின்றன. கேரளாவில் காவானிஸ் எனப்படும் தங்க இழைகள் பொருத்திய வெள்ளை புடவையை சிறப்பு சந்தர்ப்பங்களில் அணியப்படுகிறது. தினசரி அணியும் வெள்ளை புடவையை முண்டு என அழைக்கப்படுகிறது. கருநாடகாவில், புடவைகளை குப்சாஸ் என அழைக்கப்படுகின்றன.
காக்ரா சோளி
காக்ரா சோளி அல்லது லெஹெங்கா சோளி என்பது இராஜஸ்தான் மற்றும் குஜராத் மாநிலத்தில் உள்ள பெண்கள் அணியும் பாரம்பரிய உடை ஆகும். பஞ்சாபியர்கள் அவற்றை அணிந்து தங்களது சில நாட்டுப்புற நடனங்களில் பயன்படுத்தப்படுகின்றன. இது லெஹெங்கா, ஒரு இறுக்கமான சோளி மற்றும் ஒத்ஹானியின் ஒரு கலவையாக உள்ளது. லெஹெங்கா என்பது மடிப்புகள் கொண்ட நீண்ட பாவாடை ஆகும். இது பொதுவாக எம்பராய்டரி செய்யப்பட்டிருக்கும் அல்லது கீழே அடர்த்தியான ஓரம் கொண்டிருக்கும். ஒரு சோளி என்பது உடல் பொருந்தும் வகையில் வெட்டப்பட்ட குறுகிய சட்டை மற்றும் குறைவான கழுத்து உள்ள ஒரு அங்கியாகும்.
தினசரி அணியும் எளிய பருத்தி லெஹெங்கா சோளியில் இருந்து பொதுவாக நவராத்திரியின் போது நடக்கும் கர்பா நடனத்திற்காக அணிந்துகொள்ள கண்ணாடிகளால் அலங்கரிக்கப்பட்ட பாரம்பரியமான காக்ரா சோளி அல்லது திருமண வைபவங்களின் போது மணமகள் அணிந்துகொள்ளும் முழுமையாக எம்ப்ராய்ட்ரி செய்யப்பட்ட லெஹெங்கா வரை பல்வேறு வடிவங்களில் காக்ரா சோளி பெண்களால் அணியப்படுகிறது.
திருமணமாகாத பெண்கள் மத்தியில் சல்வார் கமீசைத் தவிர பிரபலமான ஆடை காக்ரா சோளி மற்றும் பாவாடை தாவணி ஆகும்.
சல்வார்-கமீஸ்
சல்வார் என்பது நீளமான காற்சட்டை ஆகும். சிந்தி சுதன், டோக்ரி பஜம்மா மற்றும் காஷ்மீர் சுதனும் சல்வாரின் உள்ளடக்கம்.
சல்வார் கமீஸ் பஞ்சாப், அரியானா மற்றும் இமாச்சலப் பிரதேசம் பெண்களின் பாரம்பரிய உடைகள். சல்வாரைப் போல் இருக்கும் சுதான் (ஒரு வகை ஆடை) சிந்து மற்றும் காஷ்மீர் இல் பொதுவாக அணியப்படுகின்றன. சல்வார் கமீஸ் பெண்களிலையே மிகவும் பிரபலமான ஆடையாக மாறிவிட்டது. இது கணுக்கால் அருகே குறுகிய தளர்வான கால்சட்டையும் (சல்வார்), மேலே மூடப்படும் அங்கியும் (கமேஸ்) கொண்டுள்ளது. இது வடக்கு இந்தியாவில் பஞ்சாபி உடை அல்லது சல்வார் என்றும் தெற்கு இந்தியாவில் சுரிதார் என்றும் அழைக்கப்படுகிறது. பெண்கள் துப்பட்டா அல்லது ஒடானி (முக்காடு) அணிந்து தோள்களையும் தலையையும் மறைத்துக்கொள்கின்றனர். இது எப்பொழுதும் துப்பட்டா என்னும் தாவணி போன்ற துணியை கொண்டு தலையையும் மார்பையும் மறைக்கின்றனர். துப்பட்டாவின் துணி வகை அதன் அங்கியின் துணி வகையை பொருத்தது மற்றும் பருத்தி, ஜியார்ஜட், பட்டு, சிஃபானிலும் கிடைக்கிறது. இந்த ஆடை மேற்கத்திய உடைகளிக்கு ஈடாக கிட்டத்தட்ட எல்லா இளம் பெண்களும் அணிகின்றனர். சல்வார் கமீஸ் வடமேற்கு இந்தியாவில் மிகவும் பொதுவானது. பல நடிகைகள் பாலிவுட் திரைப்படங்களில் சல்வார் கமீஸை அணிந்து கொள்கின்றனர்.
சுடிதார் குர்தா
சுடிதார் சல்வாரின் பதிப்பு ஆகும். இது முழங்கால் வரை தளர்வாகவும் பிறகு கீழே கெண்டைத்தசை வரை சற்று இருக்கமாகவும் இருக்கும். சல்வார் மடிப்புகளுடன் கீழே தளர்வாக தொங்கி பிறகு கணுக்கால் அருகே பொருந்துகின்ற பைஜாமா ஆகும், அதுவே சுடிதார் முழங்காலுக்கு கீழே கணுக்காலில் கிடைமட்டமாக சேகரித்து சற்று இருக்கமாக பொருந்துகிறது. . பொதுவாக முழங்காலுக்கு கீழே நீளமாக தொங்கும் குர்தாவை சுடிதாருடன் அணிகின்றனர்.
பட்டுப்பாவாடை/ரேஷ்மேலங்கா
பட்டுப்பாவாடை அல்லது ரேஷ்மேலங்கா என்பது தென் இந்தியா மற்றும் ராஜஸ்தானில் பொதுவாக இளம் மற்றும் சிறு பெண்கள் அணியும் ஒரு பாரம்பரிய ஆடை ஆகும். பொதுவாக பட்டால் செய்யப்பட்ட, கூம்பு வடிவிலான பாவாடை இடுப்பில் கட்டப்பட்டு கால் விரல் வரை தொங்குகிறது. பொதுவாக இதன் கீழ்ப்பாகத்தில் தங்க சரிகையுடன் இருக்கும். தென் இந்தியாவில் இருக்கும் பெண்கள் பட்டுப் பாவாடையை பாரம்பரிய விழாக்களின் பொழுது அணிகின்றனர். ராஜஸ்தான் பெண்கள் இந்த ஆடையை திருமணத்திற்கு முன்பு வரை அணிகிறார்கள்.
தாவணி/லங்கா வோணி
தாவணி தென் இந்திய இளம் பெண்கள் அணியும் ஆடை ஆகும். இவ்வாடை பாவாடை, சட்டை மற்றும் தாவணி என்று மூன்று பகுதிகளாக கொண்டது. பாவாடை சட்டையை உடுத்தி அதன் மேல் தாவணி என்னும் நீண்ட துணியால் உடலைச் சுற்றி கட்டப்படுகிறது.
முண்டும் நெரியதும்
முண்டும் நெரியதும் என்பது உடலின் கீழ்ப் பாகத்தை மறைக்கும் புராதன உடை ஆகும். இது தென் இந்தியாவில் இருக்கும் கேரள மாநிலத்தின் பெண்கள் உடுத்தும் உடை.
ஒருபத்தி இருபத்தி (விளையாட்டு)
ஒருபத்தி இருபத்தி சிறுமியரின் ஒரு உரைப்பாட்டு விளையாட்டு.
சிறுமியர் தம் கைகளில் ஒன்றைத் தலையில் வைத்துக்கொண்டு வட்டமாக உட்காருவர். நடுவில் நிற்கும் மேலாள் ஒருத்தி ஒவ்வொருவர் தலையிலும் கையை வைத்துப் பாடிக்கொண்டே வருவாள். பாட்டு முடியும்போது யார் தலையில் கை வைக்கிறாளோ அவர் தன் தலையிலிருக்கும் கையை எடுத்துக்கொள்ளலாம்.
அவரைப் பூனைக்குட்டி என்று வைத்து மீண்டும் உரையாட்டுப்பாடல் தொடரும்.
தலையில் கை வைக்கும் பாடல்
ஒரு பெண்ணின் தலையில் கை வைத்து அவரோடு நிகழும் உரையாடல் ஒவ்வொருவர் தலையாகத் தொட்டுகொண்டு பாடல் கையை எடுத்துக்கொண்டு பூனை ஆவார்.
மீண்டும் உரையாடல் அத்தனை எட்டிலே செல்லவேண்டும்.
மேலும பார்க்க
பகுப்பு:தமிழர் விளையாட்டுகள்
எசுத்தோனிய விக்கிப்பீடியா
எசுத்தோனிய விக்கிப்பீடியா, விக்கிப்பீடிய கலைக் களஞ்சியத்தின் எசுத்தோனிய மொழி பதிப்பு ஆகும்.2004 சூலை மாதத்தில் இது தொடங்கப்பட்டது. திசம்பர் மாதம் 2009ல் இதன் கட்டுரைகளின் எண்ணிக்கை எழுபது ஆயிரத்தை தாண்டியது. கட்டுரைகளின் எண்ணிக்கை அடிப்படையில் முப்பத்தி ஆறாவது இடத்தில் இருக்கும் எசுத்தோனிய விக்கியில் இன்று வரை மொத்தம் கட்டுரைகள் உள்ளன.
வெளி இணைப்புகள்
பகுப்பு:மொழிவாரி விக்கிப்பீடியாக்கள்
பீட்டர் பார்க்ராப்ட்
பீட்டர் பார்க்ராப்ட் ( Peter Barcroft, பிறப்பு: ஆகத்து 14 1929, இறப்பு: ஆகத்து 26 1977), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1956 ல், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பீட்டர் பார்க்ராப்ட் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 2 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1929 பிறப்புகள் பகுப்பு:1977 இறப்புகள் பகுப்பு:லன்காசையர் துடுப்பாட்டக்காரர்கள்
1896
1896 (MDCCCXCVI) ஒரு புதன்கிழமையில் ஆரம்பமான ஒரு கிரிகோரியன் நெட்டாண்டாகும், (அல்லது ஜூலியன் நாட்காட்டியில் திங்கட்கிழமையில் ஆரம்பமான ஒரு நெட்டாண்டு ஆகும்).
1896 நாட்காட்டி
*
கன்னியாகுமரி சென்னை மாநிலத்துடன் இணைப்பு
1 தற்போது தமிழ்நாட்டின் கன்னியாகுமரி மாவட்டம், உண்மையில் திருவாங்கூர்-கொச்சி மாநிலத்தின் ஒரு பகுதியாக இருந்தது. 1945 மற்றும் 1956 காலப்பகுதிகளில், இந்திய அரசு, மாநில மொழிகளின் மொழியினை மறுசீரமைப்பதற்கான திட்டங்களை அறிவித்தபின்னர், தமிழ்-பெரும்பான்மை கன்னியாகுமரி மக்கள் மலையாளம்-பெரும்பான்மை கேரளா மாநிலத்திற்கு பதிலாக, சென்னை மாகாணத்தில் (பின்னர் தமிழ்நாட்டில்) சேர்த்துக் கொள்ள வேண்டும் என்று பிரச்சாரம் செய்தனர். தமிழில்  ("தெற்கு எல்லைப்புற போராட்டம்") என்றும் அழைக்கப்படுகிறது.
தோவாளை, அகஸ்தீஸ்வரம், கல்குளம், விலாவங்கோடு, நெய்த்திங்கரை, செங்கோட்டை, தேவிக்குளம் மற்றும் முன்னர் திருவனந்தபுரம் மாநிலத்தின் பீா்மேடு தாலுகள் ஆகியவற்றில் பெருமளவில் தமிழர்கள் வாழ்ந்து வந்தனர். தமிழ் பகுதிகளில், மலையாளம் உத்தியோகபூர்வ மொழியாகவும், சில தமிழ்-வழி பாடசாலைகள் இருந்தன. எனவே தமிழர்கள் பல கஷ்டங்களை சந்தித்தனர். திருவாங்கூர் மாநில அரசு தமிழர்களின் கோரிக்கைகளை நிராகரித்து வந்தது.
அந்த சமயத்தில் 'திருவாங்கூர் மாநில காங்கிரஸ்' மலாய் மொழி பேசும் பகுதிகள் அனைத்தையும் ஒன்றுபடுத்துவது மற்றும் ஒரு 'ஐக்கியப்பட்ட கேரளா' என்ற கருத்தை முன்வைத்தது. இந்த கருத்தை எதிர்த்து, பல தமிழ் தலைவர்கள் கட்சியை விட்டு வெளியேறினர். 1945 டிசம்பர் 16 இல் நாகர்கோவிலில் சாம் நதானியேலின் தலைமையில் அவர்கள் கூடி, புதிய அரசியல் கட்சியான 'அனைத்து திருவாங்கூர் தமிழ் காங்கிரஸ்' அமைப்பையும் உருவாக்கினர். தமிழகத்துடனான திருவாங்கூர் பகுதியில் உள்ள தமிழ் பிராந்தியங்களின் இணைப்புக்கு அந்த கட்சி தொடர்ச்சியாக நிர்ப்பந்திக்கப்பட்டது..
திருவாங்கூர் தமிழ்நாடு காங்கிரஸ் (T.T.N.C)
இந்தியா சுதந்திரம் அடைந்த பிறகு, திருவிதாங்கூா் மாநில சட்டமன்றத் தேர்தல் அறிவிக்கப்பட்டது. இதன் விளைவாக, தமிழர்கள் மத்தியில் T.T.N.C அதன் புகழை மேம்படுத்தியது. 8 செப்டம்பர் 1947 அன்று நாகர்கோவிலில் ஆலன் மெமோரியல் ஹாலில் அவரது ஆதரவாளர்களின் கூட்டத்தை விலாவங்கோட்டின் திரு. ஏ. நெசமோனியின் பிரபலமான மற்றும் முன்னணி வக்கீல் ஏற்பாடு செய்தார். அந்த கூட்டத்தில் அவர்கள் தமது அரசியல் அமைப்பான T.T.N.C. மேலும் T.T.N.C கல்குளம் - விலவன்கோடு தாலுகளில் வலிமை மற்றும் வேகத்தை அதிகரித்தது.
1948 போலிஸ் துப்பாக்கி சூடு
தேர்தல் பிரச்சார பிரச்சாரத்தின் போது, பெரும்பான்மையான நாடார் சமூகம் மற்றும் கல்குளம் - விலவன்கோடு தாலுகாவில் உள்ள பல இடங்களில் ஆதிக்கம் செலுத்திய மலையாள நாயா்களுக்கிடையே  மோதல்ஏற்பட்டது. மலையாளி போலீஸ் படை, தமிழ் மக்களை ஆத்திரமூட்டியது. பிப்ரவரி 1948 ல் போலிசார் துப்பாக்கிச் சூடுநடத்தினா் இரண்டு தமிழர்கள் கொல்லப்பட்டனா்
தேர்தலில் 14 தொகுதிகளில் மாநில சட்ட மன்றத்தில் T.T.N.C வெற்றி பெற்றது. திரு. ஏ. நெசமனி கட்சியின் சட்டமன்றத் தலைவராக தேர்ந்தெடுக்கப்பட்டார். அவரது தலைமையின் கீழ், தங்களது இலக்கை அடைய ஏதேனும் தியாகம் செய்யத் தயாரான தமிழ் மக்கள் தயாராக இருந்தனர்l.
1952 பொதுத் தேர்தல்கள்
சுதந்திர இந்தியாவின் முதல் பொதுத் தேர்தல் 1952 இல் நடைபெற்றது. T.T.N.C 8 சட்டமன்ற இடங்களை வென்றது.1952 தேர்தலில்
மனுவேல் சைமன்
வில்லியம்
நூர் முகம்மது
பி. இராமசாமி பிள்ளை
பொன்னப்ப நாடார்
சிதம்பரநாதன் நாடார்
தேவியப்பன் ஆகியோர் தமிழர் பிரநிதிகளாக வெற்றி பெற்றனர் காங்கிரசால் உருவாக்கப்பட்ட கூட்டணி மாநிலத்தில் டி.டி.என்.என் சார்பில் திரு. ஏ. சிதம்பரநாதன் மந்திரி ஆனார். நாடாளுமன்ற தொகுதியில் திரு. ஏ. நெசமோனி எம்.பீ. மற்றும் ராஜசபாபா தொகுதியில். திரு. அப்துல் ரசாக் எம்.பீ.வாக தேர்ந்தெடுக்கப்பட்டார். T.T.N.C சார்பாக.
தமிழ்நாட்டின், T.T.N.C யின் கூட்டணியில் இருந்து பிரிந்து, காங்கிரசு அரசாங்கம் பெரும்பான்மையை இழந்த நிலையில், போதுமான அக்கறை காட்டாததற்காக காங்கிரஸ் அரசாங்கத்தை குற்றஞ்சாட்டியது. எனவே புதிய தேர்தல்கள் அறிவிக்கப்பட்டன. 1954 தேர்தல்களில் T.T.N.C 12 தொகுதிகளில் வெற்றி பெற்றதுs
1954 போலிஸ் துப்பாக்கி சூடு
திரு-கொச்சி சட்டசபைக்கு முதலமைச்சராக பட்டாம் தானு பிள்ளை இருந்தார். தமிழர்களின் போராட்டங்களுக்கு எதிராக அவர் கடுமையான நடவடிக்கைகளை மேற்கொண்டார். குறிப்பாக தேவிக்குளம் - பீர்மேடு பகுதிகளில் தமிழர்கள் மலையாள போலிஸ் படையினரின் அட்டூழியங்கள் வழியாக சென்றனர். போலிஸின் அணுகுமுறையை கண்டித்து, நாகர்கோவிலில் இருந்து டி.டி.என்.சி. தலைவர்கள் மூணருக்கு சென்று, தடைசெய்யப்பட்ட உத்தரவுகளுக்கு எதிராக கிளர்ச்சிகளில் பங்கேற்றனர். தலைவர்கள் கைது செய்யப்பட்டனர் மற்றும் தென்மாவட்டத்தில் ஒரு அமைதியற்ற சூழல் நிலவியது..
ஆகஸ்ட் 11 ம் திகதி, 'திருநாள் தினம்' திருவிதாங்கில் பல இடங்களில் நடைபெற்றது. பொதுக் கூட்டங்கள் மற்றும் ஊர்வலங்கள் நடத்தப்பட்டன. கம்யூனிஸ்டுகள் கூட கிளர்ச்சி திட்டங்களுடன் ஒத்துழைத்தனர். தொடுவெட்டி  புதுகடை  நடைபெற்ற  ஊர்வலங்களில் போலீசார் துப்பாக்கிச் சூடு நடத்தினர். தமிழ்த் தொண்டர்கள் பலர் கொல்லப்பட்டனர், ஆயிரக்கணக்கான தமிழர்கள் T.T.N.C மற்றும் கம்யூனிஸ்ட் ஆதரவாளர்கள் தமிழ் முக்கிய நிலப்பகுதியில் பல்வேறு பகுதிகளில் கைது செய்யப்பட்டனர். இறுதியில், பட்டம் தனு பிள்ளை அமைச்சகம் கவிழ்க்கப்பட்டது மற்றும் இயல்புநிலை தமிழ் பிராந்தியங்களுக்கு திரும்பியது.
வழக்கறிஞர்.பி.ராமசாமி பிள்ளை
குமரி மாவட்டம் தாய்த் தமிழகத்துடன் இணைய நடைபெற்ற போராட்டத்தின் தி.தா.நா.கா., தலைவராகவும், போரட்ட முதல் தளபதியாகவும் இருந்த தேசபக்தர் பி.ராமசாமி பிள்ளை. சிறந்த வழக்கறிஞர். வேலுத்தம்பி தளவாய் பிறந்த தலக்குளத்தில் 1910ம் ஆண்டு பிறந்தவர்.பலமுறை சிறை சென்று பெரும் இன்னல்களை அனுபவித்தவர். இருமுறை திருவிதாங்கூர் கொச்சி சட்டமன்றத்திற்குத் தேர்ந்தெடுக்கப்பட்டவர்.தம்மை எதிர்த்து போட்டியிட்ட  அனைவரும் வைப்புத்தொகை இழக்கும் அளவுக்கு மிகப்பெரிய வெற்றியை பெற்றிருந்தார் சாதி மத எல்லைகளை கடந்து தமிழ் உணர்வோடு மக்கள் இவருக்கு  பெருமளவில் வாக்களித்து வெற்றி பெற செய்திருந்தனர், பட்டம் தாணுபிள்ளையின் அரசு கவிழ்ந்தால் குமரி பகுதிகள் தமிழ்நாட்டுடன் இணைந்து விடும்  என்ற நிலையில் பட்டம் அரசு மீது நம்பிக்கையில்லா தீர்மானம் கொண்டுவரப்பட்டது பல சட்டமன்ற உறுப்பினர்களை சிறைசெய்து பட்டம் அரசு முடக்கிவிட இவர் போலீஸ் தேடலில் இருந்து தப்பி தலைமறைவாகி விட்டார் தீர்மானம் கொண்டுவரப்பட்ட நாளில் முஸ்லீம் பெண் போல் பர்தா அணிந்து சட்ட சபைக்குள் நுழைந்து அரசை எதிர்த்து வாக்களித்தார். பட்டம் அரசு கவிழ்ந்தது
மாநில மறுசீரமைப்பு ஆணையம்
மொழி அடிப்படையில் மாநில மறுசீரமைப்புக்கான மத்திய அரசு ஃபஸல் அலி கமிஷனை நியமித்தது. 1955 ஆம் ஆண்டு ஆகஸ்டு 10 அன்று அதன் அறிக்கை சமர்ப்பிக்கப்பட்டது. இந்த அறிக்கையின்படி, தேவிக்குளம் - பெர்முடு மற்றும் நய்த்திங்கார தாலுகள் கேரளா மாநிலத்துடன் இணைக்கப்பட்டன..
மேற்கோள்கள்
பகுப்பு:தமிழ்நாட்டு வரலாறு (1947- தற்போதுவரை) பகுப்பு:கன்னியாகுமரி மாவட்டம் பகுப்பு:கேரள வரலாறு (1947- தற்போதுவரை)
பூண்டி குமாரசாமி
பொன்னம்பலம் குமாரசாமி (Poondi Kumaraswamy)(பூண்டி குமாரசாமி எனக் குறிப்பிடப்படுகிறார்) (அக்டோபர் 4, 1930 - மார்ச் 9, 1988) என்பவர் இந்தியாவின் முன்னணி நீரியலர் ஆவார். இவர் 1972ஆம் ஆண்டில் இந்திய அறிவியல் கழகத்தின் சக உறுப்பினராகத் தேர்ந்தெடுக்கப்பட்டார் சென்னைப் பல்கலைக்கழகத்தின் கிண்டியில் உள்ள கிண்டி பொறியியல் கல்லூரியில் குடிசார் பொறியியல் இளங்கலை பட்டம் பெற்றார். 1988ஆம் ஆண்டில் இவர் இறப்பதற்கு முன், 57 வயதில், ஹோமி பாபா ஆய்வு நிதியினையும் (1967-69) மற்றும் ஜவஹர்லால் நேரு ஆய்வு நிதியினையும் 1975-77, ஒரு சேரப் பெற்றவர் இவர் ஒருவர்தான். இவர் தனது பெரும்பான்மையான நேரத்தை மும்பை டாடா அடிப்படை ஆராய்ச்சி கழகத்திலும் மாசாச்சூசெட்சு தொழில்நுட்பக் கழகத்திலும் கழித்தார். மாசாச்சூசெட்சு தொழில்நுட்ப கழகம், கேம்பிரிட்சியில், நிலத்தடி நீர் மாதிரி ஆராய்ச்சி மேற்கொண்டார்.
ஜவஹர்லால் நேரு ஆய்வுநிதக் காலத்தில், கணித மாதிரிகள், ஹைட்ராலிக் கட்டமைப்புகளின் விவரங்கள் மற்றும் பலவற்றை உள்ளடக்கிய தமிழக இந்தியாவின் முதல் விரிவான 20 தொகுதி நீர்நிலை வரைபடத்தினை இவர் உருவாக்கினார். இவர் இரட்டை எல்லைக்குட்பட்ட நிகழ்தகவு அடர்த்தி செயல்பாடு (குமாரசாமி பரவல்), பொதுவாக வரம்புக்குட்பட்ட இயற்பியல் மாறிகளுக்கு ஏற்ற நிகழ்தகவு அடர்த்தி செயல்பாடு ஆகியவற்றை உருவாக்கினார். மின், சிவில், இயந்திரவியல் மற்றும் நிதி பொறியியல் பயன்பாடுகளில் குமாரசாமி பரவல் பயன்பாட்டில் உள்ளது. இவர் முதல் ஆய்வகச் சோதனை கடினப் பாறை கிணறு கோட்பாட்டை வழங்கினார். இதற்காக 1974ஆம் ஆண்டில் இந்தியப் புவி நீரியலாளர்களிடமிருந்து தங்கப் பதக்கம் வென்றார். திருச்சிராப்பள்ளி கொதிகலன் ஆலை, மற்றும் தூத்துக்குடி துறைமுக திட்டம் ஆகிய இரண்டு பெரிய தொழில்துறை வடிவமைப்பு மற்றும் கட்டுமான பொறியாளராகவும் பணியாற்றினார். கூடுதலாக, தென்னிந்தியா முழுவதும் ஏராளமான அணைகள், கால்வாய்கள் மற்றும் பிற நீர்ம இயக்கவியல் கட்டமைப்புகளின் நீர்ம இயக்க வடிவமைப்பில் இவர் ஈடுபட்டார். நீர்ம இயக்கவியல் மற்றும் நீரியல் நிறுவனம், பூண்டி செயல்பாடுகளைப் பொறியாளர்கள் மற்றும் பொறியியலாளர்கள் அல்லாதவர்களுக்கு விளக்கிக் கூறுவதைக் கடமையாகக் குமாரசாமி கொண்டிருந்தார். ஈ. வெ. இராமசாமியால் ஈர்க்கப்பட்டு பகுத்தறிவாளர் மற்றும் மனிதநேய வாதி என அனைவரிடமும் இவர் நன்கு அறியப்பட்டார். இந்திய அவசரக் காலங்களிலும் (1975) பெரியாரைப் பின்தொடர்பவர்களில் ஒருவராக இருந்தார். இவர் பெரியாரின் சீடரான கி. வீரமணியின் நெருங்கிய நண்பராகவும் இருந்தார்.
மேற்கோள்கள்
பகுப்பு:இந்தியத் தமிழர் பகுப்பு:தமிழ் அறிவியலாளர்கள் பகுப்பு:1988 இறப்புகள் பகுப்பு:1930 பிறப்புகள்
ஜிகோஸ்போர்
ஜிகோஸ்போரோ என்பது பல பூஞ்சை மற்றும் புரோட்டீஸின் வாழ்க்கைச் சுழற்சியில் ஒரு இருமுனை இனப்பெருக்கம் ஆகும். ஜியோபோஸ்போர்ஸ் ஹலோலோட் செல்கள் அணுக்கரு இணைப்பினால் உருவாக்கப்படுகின்றன. பூஞ்சைக்குள், ஜிகோஸ்போரோரேஸ் ஜிகோஸ்போராங்கியாவில் தனித்துவமான வளரும் கட்டமைப்புகள் இணைந்த பிறகு, அதே இடங்களில் (ஹோமோத்தலிக் பூஞ்சைகளில்) அல்லது வேறுபட்ட இனச்சேர்க்கை வகைகளில் (ஹீடெத்தோதலி பூஞ்சைகளில்) இருந்து, மற்றும் கிளமடைஸ்போர்ஸ் இருக்கலாம். பல யூகாரியோடிக் ஆல்க்களில், க்ளோரோப்ட்டாவின் பல இனங்கள் உட்பட, ஜிகோஸ்போர்ஸ் வெவ்வேறு இனச்சேர்க்கை வகைகளின் ஒற்றைவரிசைப் பிம்பங்களின் இணைப்பினால் உருவாகின்றன.
ஒரு ஜிக்சோஸ்போர் செயலற்ற நிலையில் உள்ளது, அதே நேரத்தில் சுற்றுச்சூழல் குறிப்புகள், அதாவது ஒளி, ஈரப்பதம், வெப்பம் அல்லது தாவரங்கள் மூலம் சுரக்கும் இரசாயனங்கள் போன்றவை காத்திருக்கின்றன. சுற்றுச்சூழல் சாதகமானதாக இருக்கும் போது, ஜிகுஸ்பூரெர் கோமினேட்ஸ், ஒடுக்கற்பிரிவு ஏற்படுகிறது, மேலும் ஹாலிலோடின் டெஸ்ட் செல்கள் வெளியிடப்படுகின்றன.
IN பூஞ்சை, ஒரு sporangium ஒரு sporangiophore இறுதியில் உற்பத்தி செய்யப்படும் என்று வித்திகளை. Zygospores ஐ உருவாக்கும் ஒரு பூஞ்சை zygomycete என்று அழைக்கப்படுகிறது, இது வர்க்கம் இந்த பரிணாம வளர்ச்சியால் வகைப்படுத்தப்படுகிறது என்பதைக் குறிக்கிறது.
மாநிலங்களவை எதிர்க்கட்சித் தலைவர்
மாநிலங்களவை எதிர்க்கட்சித் தலைவர் (Leader of the Opposition in Rajya Sabha- IAST: ராஜ்ய சபா Rājya Sabhā ke Vipakṣa ke Netā ) என்பவர் இந்திய நாடாளுமன்றத்தின் மேல்சபையில் உத்தியோகபூர்வ எதிர்க்கட்சியை வழிநடத்தும் மாநிலங்களவை உறுப்பினராகத் தேர்ந்தெடுக்கப்பட்டவர் ஆவார். இவர் மாநிலங்களவையின் எதிர்க்கட்சித் தலைவர் ஆவார். இவர் ஆட்சியில் இல்லாத மாநிலங்களவையில் உள்ள மிகப்பெரிய அரசியல் கட்சியின் நாடாளுமன்றத் தலைவர் ஆவார்.
வரலாறு
திசம்பர் 1969-ல், காங்கிரசு கட்சி பாராளுமன்றத்தில் முக்கிய எதிர்க்கட்சியாக அங்கீகரிக்கப்பட்டது. இதன் தலைவராக சியாம் நந்தன் மிசுரா எதிர்க்கட்சித் தலைவராக இருந்தார். சியாம் நந்தன் பிரசாத் மிசுரா பதவிக் காலம் முடித்த பின்னர் எம். எஸ். குருபாதசுவாமி எதிர்க்கட்சித் தலைவராகத் தேர்ந்தெடுக்கப்பட்டார். ஆனால், குருபாதசாமி நியமனம் குறித்து முறையான அறிவிப்பு ஏதுவுமின்றி பதவி வகித்தார்.
சலுகைகள் மற்றும் சம்பளம்
எதிர்க்கட்சித் தலைவர் அரசின் கொள்கைகளிலும், ஆளும் கட்சியால் செயல்படுத்துவதிலும் குறிப்பிடத்தக்கப் பங்கு வகிக்கின்றனர். சில நேரங்களில், எதிர்க்கட்சித் தலைவர்கள் நாட்டின் தேசியப் பாதுகாப்பு மற்றும் வளர்ச்சி குறித்து அரசிடம் கேள்வி எழுப்புகின்றனர். 1977ஆம் ஆண்டு நவம்பர் 1ஆம் தேதி இந்திய அரசியலமைப்புச் சட்டம் எதிர்க்கட்சித் தலைவர்களுக்கென தனிச் சட்டம் இயற்றிய பிறகு, சம்பளம் அதிகரிக்கப்பட்டது.
மாநிலங்களவை எதிர்க்கட்சி தலைவர்கள் பட்டியல்
பின்வரும் உறுப்பினர்கள் மாநிலங்களவையின் எதிர்க்கட்சித் தலைவர்களாக இருந்தனர்.
மேலும் படிக்க
பகுப்பு:இந்திய எதிர்க்கட்சித் தலைவர்கள் பகுப்பு:இந்தி வார்த்தைகளைக் கொண்ட கட்டுரைகள்
வடக்கு கசக்கிசுத்தான் பிராந்தியம்
வடக்கு கஜகஸ்தான் பிராந்தியம் (North Kazakhstan Region, Солтүстік Қазақстан облысы    ) என்பது கஜகஸ்தானின் ஒரு பிராந்தியம் ஆகும். இதன் தலைநகரம் பெட்ரோபாவ்ல் ஆகும், இந்த நகரத்தின் மக்கள் தொகை 193,300 என்றும், மாகாணத்தின் மக்கள் தொகை 558 700 என்றும் உள்ளது. இப்பிராந்தியம் வடக்கே உருசியாவை ( ஓம்ஸ்க் ஒப்லாஸ்ட், குர்கன் ஒப்லாஸ்ட் மற்றும் தியுமென் ஒப்லாஸ்ட் ) எல்லையாக கொண்டுள்ளது. பிற திசைசகளில் கஜகஸ்தானின் மூன்று பிராந்தியங்களை எல்லையாகக் கொண்டுள்ளது: இதன் தெற்கே அக்மோலா பிராந்தியமும், கிழக்கில் பாவ்லோடர் பிராந்தியமும், மேற்கில் கொஸ்தானே பிராந்தியத்தையும் எல்லைகளாக கொண்டுள்ளது. இப்பிராந்தியபத்தின் பரப்பளவு 98,040 km2 ஆகும், இது கஜகஸ்தானின் பிராந்தியங்களில் நான்காவது சிறிய பிராந்தியம் ஆகும். இர்டிஷ் ஆற்றின் துணை ஆறான இஷிம் (எசில்) ஆறு கராகண்டி பிராந்தியத்திலிருந்து உருசியாவுக்கு வடக்கு கஜகஸ்தான் பிராந்தியம் வழியாக பாய்கிறது.
மக்கள் வகைப்பாடு
thumb|500x500px| தேசிய கட்டமைப்பானது கிராமப்புறம் மற்றும் நகர்ப்புறங்களுக்கு இடையில் கணிசமாக வேறுபடுகிறது. நகர்ப்புறமான பெட்ரோபாவ்லோவ்ஸ்கின் மக்கள் தொகையில் உருசியர்கள் 60.40% ஆகவும், உலிஹானோவ்ஸ்கியில், கசாக் மக்கள் தொகையானது 86.04% ஆகவும் உள்ளது. கஜகஸ்தானில் இப்பகுதியில் தான் போலந்து மக்கள் பெருமளவு வாழ்கின்றனர்.
இனக்குழுக்கள் (2020):
மேலும், வடக்கு கஜகஸ்தான் பகுதி கஜகஸ்தானில் ஒரு தனித்துவமான பகுதியாக உள்ளது. இப்பிராந்தியத்தின் மக்கள்தொகையில் இயற்கையான சரிவு ஏற்பட்டு வந்த‍து. என்றாலும், 2008 முதல், இயற்கையான மக்கள் தொகை வளர்ச்சி இருந்ததுவருகிறது.
நிர்வாக பிரிவுகள்
வடக்கு கஜகஸ்தான் பிராந்தியத்தில் பின்வரும் ஐந்து வட்டாரங்கள் நகர அந்தஸ்தைக் கொண்டுள்ளன. அவை பெட்ரோபாவ்ல், புலாயெவோ, மம்லியுட்கா, செர்ஜியேவ்கா, தைன்ஷா என்பனவாகும்.
விளையாட்டு
இப்பிராந்தியத்தின் பாண்டி அணி 2016 இல் நடந்த தேசிய வாகையர்சாம்பியன்ஷிப்பில் பங்கேற்றது.
குறிப்புகள்
பகுப்பு:கசக்கஸ்தானின் பிராந்தியங்கள் பகுப்பு:Coordinates on Wikidata
கால்லியாஸ் அமைதி உடன்பாடு
கால்லியாஸ் அமைதி உடன்பாடு (Peace of Callias) என்பது கிமு 449 இல் டெலியன் கூட்டணி ( ஏதென்ஸ் தலைமையிலானது) மற்றும் பாரசீகம் ஆகியவற்றுக்கு இடையேயான கிரேக்க பாரசீகப் போர்களை முடிவுக்குக் கொண்டுவந்த அமைதி ஒப்பந்தமாகும். அகாமனசியப் பாரசீகத்துக்கும் கிரேக்க நகர அரசுகளுக்கும் இடையிலான முதல் சமரச உடன்படிக்கையாகயாக இது உருவானது.
ஏதெனிய அரசியல்வாதியான கால்லியாசால் இந்த அமைதி பேச்சுவார்த்தை நடத்தப்பட்டது. கிமு 479 இல் செர்கசின் படையெடுப்பின் முடிவிற்குப் பிறகு பாரசீகம் தொடர்ந்து கிரேக்கர்களிடம் தங்கள் கட்டுப்பாட்டுப் பகுதிகளை இழந்தது. ஒப்பந்தத்தின் சரியான காலம் விவாதத்துக்கு உரியது. இருப்பினும் இது பொதுவாக கிமு 469 அல்லது 466 இல் யூரிமெடோன் போர் அல்லது 450 இல் சைப்ரஸ் சலாமிஸ் போருக்குப் பிறகு இருக்கலாம் எனப்படுகிறது. கால்லியாஸ் அமைதி உடன்பாடானது சின்ன ஆசியாவில் உள்ள ஐயோனியா நகர அரசுகளுக்கு சுயாட்சியை வழங்கியது, ஏஜியன் கடற்கரையின் மூன்று நாட்களுக்குள் பாரசீக ஆளுநர்கள் அத்துமீறி நுழைவதைத் தடைசெய்தது மற்றும் ஏஜியனில் இருந்து பாரசீகக் கப்பல்களை தடை செய்தது. ஏதென்சானது சின்ன ஆசியா, சைப்பிரசு, லிபியா அல்லது எகிப்தில் பாரசீக உடமைகளில் தலையிடுவதில்லை என்று ஒப்புக்கொண்டது (அந்த நேரத்தில் ஏதென்ஸ் பாரசீகத்திற்கு எதிரான எகிப்திய கிளர்ச்சிக்கு உதவிய கடற்படையை இழந்தது).
குறிப்புகள்
பகுப்பு:டெலியன் கூட்டணியின் போர்கள் பகுப்பு:அகாமனிசியப் பேரரசின் ஒப்பந்தங்கள்
தெலங்காணா மகளிர் பல்கலைக்கழகம்
வலது|thumb|250x250px| கோடி மகளிர் கல்லூரி தெலங்காணா மகளிர் பல்கலைக்கழகம் (Osmania University College for Women) முன்பு உசுமானியா பல்கலைக்கழக மகளிர் கல்லூரி என வழங்கப்பட்டது. இது இந்தியாவின் ஐதராபாத்து நகரில் உள்ள ஒரு மாநில பல்கலைக்கழகம். இது முன்னர் உசுமானியா பல்கலைக்கழகத்தின் மகளிர் கல்லூரியாக இருந்தது. இந்தியாவில் பிரித்தானியப் பாரம்பரியத்தின் ஒரு பகுதியாக இந்த கல்லூரியின் முக்கிய கட்டிடம், அழகியல், கட்டிடக்கலை மற்றும் வரலாற்று முக்கியத்துவம் வாய்ந்த ஒரு நினைவுச்சின்னமாக உள்ளது. 1803ஆம் ஆண்டில் பிரித்தானியக் குடியுரிமை பெற்ற ஜே. ஏ. கிர்க்பாட்ரிக், மதராசு பொறியியலாளர்களின் படைத்தளபதி சாமுவேல் ரஸ்ஸல் என்பவர் கொல்கத்தாவில் உள்ள ஆளுநர் மாளிகைக்குப் போட்டியாக ஒரு கட்டமைப்பை உருவாக்கினார்.
வரலாறு
2022-ல், இக்கல்லூரியானது தெலங்காணா மகளிர் பல்கலைக்கழகமாகத் தரம் உயர்த்தப்பட்டது. இப்பல்கலைக்கழகம் மகளிருக்கானப் பொறியியல் படிப்புகளையும் வழங்கத் திட்டமிட்டுள்ளது.
வளாகம்
இந்த வளாகம் 42 ஏக்கர் பரப்பளவில் அமைந்துள்ளது.
கல்வி
இடது|thumb| ஐதராபாத்தில் உள்ள உஸ்மானியா பல்கலைகழகத்தின் பெண்களுக்கான பல்கலைக்கழக கல்லூரியின் XIV பட்டமளிப்பு விழாவில், துணைக் குடியரசுத் தலைவர் எம். வெங்கையா நாயுடு, மாணவர்களுக்கு தங்கப் பதக்கங்களை வழங்கினார். மகளிர் கல்லூரி பெண்களுக்கான பட்டதாரி மற்றும் முதுகலை படிப்புகளை வழங்குகிறது.
பட்டமளிப்பு விழாக்கள்
கல்லூரியின் XIVவது பட்டமளிப்பு விழா 4 அக்டோபர் 2018 அன்று கல்லூரி வளாகத்தில் நடைபெற்றது. இந்தியாவின் குடியரசுத் துணைத் தலைவர் எம். வெங்கையா நாயுடு தலைமையில் நடைபெற்றது.
வெளி இணைப்புகள்
பகுப்பு:மகளிர் கல்லூரிகள்
இணைப்புக்கோடு (தமிழ் நடை)
நல்ல தமிழில் எழுத விரும்புவோர் அதற்கேற்ற தமிழ் நடையைக் கையாளல் வேண்டும். மொழி நடை என்பது ஒழுங்கான அமைப்பில் எழுதுவதற்கான நெறிமுறையைக் குறிக்கும்.
இத்தகைய நெறிமுறையில் நிறுத்தக்குறிகள் (punctuation marks) பெரும் பங்கு வகிக்கின்றன. இவை பேச்சின் ஒலிப்பு வேறுபாடுகளை உரைநடையில் காட்டவும், செய்திப் பரிமாற்றத்தில் குழப்பம் ஏற்படாமல் தவிர்க்கவும், கருத்துத் தெளிவு துலங்கவும், படிப்பவரின் அக்கறையை தேவைப்படும் இடங்களுக்கு எடுத்துச் செல்லவும் பயன்படும் குறிகளாகும்.
நிறுத்தக்குறிகளுள் ஒன்று இணைப்புக்கோடு (dash) ஆகும். சிறிய அளவான இணைப்புக்கோடு (–) en dash; நீண்ட இணைப்புக்கோடு (—) em dash. சிறிய அளவான இணைப்புக்கோட்டை இணைப்புச் சிறுகோடு என்று அழைக்கலாம். Hyphen (-) என்பதையும் சிலர் இணைப்புச் சிறுகோடு என்றே அழைக்கின்றனர்.
இணைப்புக்கோடு (—)/ இணைப்புச் சிறுகோடு (-)
இணைப்புக்கோடு (dash) இணைப்புச் சிறுகோடு (hyphen) ஆகிய இரண்டு நிறுத்தக்குறிகளையும் வேறுபடுத்திக் காண்பது முறை.
தட்டச்சு செய்யும்போது ஒரே குறியை (-) இணைப்புச் சிறுகோடாகவும் குறும் இணைப்புக்கோடாகவும் பயன்படுத்துவதும் உண்டு. நெடும் இணைப்புக்கோடு இரண்டு சிறுகோடுகளால் குறிக்கப்படும் (--).
இணைப்புக்கோடுகள் பயன்படுத்துவது குறித்து சில வழிமுறைகள் எடுத்துக்காட்டுகளோடு கீழே தரப்படுகின்றன:
இணைப்புச் சிறுகோடு இட வேண்டிய இடங்கள் எடுத்துக்காட்டுகளுடன் கீழே தரப்படுகின்றன:
2) சுருக்கப்பட்ட சொல்லின் முதல் எழுத்துக்கும் கடைசி எழுத்துக்கும் இடையில் இணைப்புச் சிறுகோடு இடுவது முறை.
(குறிப்பு: இவ்வழக்கம் இப்போது குறைந்து வருகிறது).
3) தொலைபேசி முதலியவற்றில் தனித்தனிக் கூறுகளாகக் காட்ட வேண்டிய தொகுதி எண்களுக்கு நடுவில் இணைப்புச் சிறுகோடு இடுவது முறை.
4) ஒரு வரியின் முடிவில், இடம் இல்லாததன் காரணமாக ஒரு சொல்லைப் பிரிக்கும்போது முதல் பிரிவை அடுத்து இணைப்புச் சிறுகோடு இடலாம்.
நூலகம் சென்று சில மணி நேரம் படித்தபின் அரசு வீடு திரும்ப எண்ணி- யிருந்தான்.
(குறிப்பு: தட்டச்சு முறையிலும் அச்சுக் கோப்பு முறையிலும் இவ்வழக்கம் அருகி வருகிறது. ஆனால், கையெழுத்து முறையில் இன்னும் கடைப்பிடிக்கப்பட்டு வருகிறது).
இணைப்புச் சிறுகோடு தேவையில்லாத இடங்கள்:
1) எண்ணின் உட்பிரிவாக வரும் எழுத்துக்கு முன்னும் எழுத்தின் உட்பிரிவாக வரும் எண்ணுக்கு முன்னும் இணைப்புச் சிறுகோடு தேவை இல்லை.
(குறிப்பு: 10-ஆ, 7-B என்று தருவதைத் தவிர்க்கலாம்).
2) ஊர்ப்பெயருக்கும் அஞ்சல் குறியீட்டு எண்ணுக்கும் இடையில் இணைப்புச் சிறுகோடு தேவை இல்லை.
(குறிப்பு: நாகர்கோவில்-629 001, திருச்சிராப்பள்ளி-620 001 என்பதைத் தவிர்க்கலாம்).
சான்றுகள்
1) இந்திய மொழிகளின் நடுவண் நிறுவனம் (மைசூர்), மொழி அறக்கட்டளை (சென்னை), தமிழ்ப் பல்கலைக்கழகம் (தஞ்சாவூர்), தமிழ் நடைக் கையேடு, சென்னை: அடையாளம், 2004.
மேற்கோள்கள்
பகுப்பு:தமிழ் நடை பகுப்பு:நிறுத்தக்குறிகள் பகுப்பு:தமிழ் உரைநடை
வீர்கவுண்டனூர் ஊராட்சி
வீரகவுண்டனூர் ஊராட்சி (Veeragoundanur Gram Panchayat), தமிழ்நாட்டின் திருவண்ணாமலை மாவட்டத்தில் உள்ள ஜவ்வாது மலை வட்டாரத்தில் அமைந்துள்ளது. இந்த ஊராட்சி, செங்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1659 ஆகும். இவர்களில் பெண்கள் 797 பேரும் ஆண்கள் 862 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஈசாப்
ஈசாப் ( Aesop, கி.மு. 620–564) என்பவர் ஒரு பண்டைக் கிரேக்க கற்பனையாளர் மற்றும் கதைசொல்லி ஆவார். இவரது இருப்பு தெளிவாக இல்லை மற்றும் இவரது எழுத்துக்கள் நேரடியாக எஞ்சியில்லை என்றாலும், இவருடையது என்று கூறப்பட்ட பல கதைகள் பல நூற்றாண்டுகளாக, பல மொழிகளில் கதை சொல்லும் பாரம்பரியத்தில் இன்றுவரை தொடர்கின்றன. இவருடன் தொடர்புடைய பல கதைகள் மாந்தவுருவகங்களாக விலங்கு கதாபாத்திரங்களால் வகைப்படுத்தப்படுகின்றன. இவர் ஒரு அடிமையாவார். இவர் கூறிய நீதிக்கதைகள் ஈசாப்பின் நீதிக்கதைகள் எனப்படுகின்றன. இந்த நீதிக் கதைகள் உலகின் பெருமளவு மொழிகளில் மொழிபெயர்க்கப்பட்டுள்ளன. thumb|250px|இடது|ஈசாப்-ஒரு கற்பனை ஓவியம்
அரிஸ்டாட்டில், ஹெரோடோடஸ் மற்றும் புளூட்டாக் உள்ளிட்டவர்களின் பண்டைய ஆதாரங்களில் ஈசாப்பின் வாழ்க்கையின் சிதறிய விவரங்களைக் காணலாம். ஈசோப் ரொமான்ஸ் எனப்படும் ஒரு பண்டைய இலக்கியப் படைப்பு, இவரது வாழ்க்கையின் ஒரு பகுதியை, அநேகமாக மிகவும் கற்பனையான பதிப்பாக சொல்கிறது. இவர் தனது புத்திசாலித்தனத்தால் சுதந்திரத்தைப் பெற்று மன்னர்கள் மற்றும் நகர அரசுகளுக்கு ஆலோசகராக ஆன ஒரு அற்புதமான அசிங்கமான அடிமை (δοῦλος) என்று அதில் விவரிக்கப்பட்டுள்ளன. கடந்த 2,500 ஆண்டுகளில் பரவலர் பண்பாட்டில் ஈசாப்பின் சித்தரிப்புகள் பல கலைப் படைப்புகள் மற்றும் பல புத்தகங்கள், திரைப்படங்கள், நாடகங்கள் மற்றும் தொலைக்காட்சி நிகழ்ச்சிகளில் சித்தரிக்கப்பட்டுள்ளன.
வாழ்க்கை
விக்கி நூல்களில் ஈசாப் நீதிக் கதைகள் அரிசுட்டாட்டில் உட்பட துவக்கத்தால கிரேக்க ஆதாரங்களின்படி, ஈசாப் கிமு 620 இல் கிரேக்க குடியிருப்பான மெசெம்பிரியாவில் பிறந்தார் என்பதைக் குறிக்கிறது. உரோமானிய ஏகாதிபத்திய காலத்தைச் சேர்ந்த பல பிற்கால எழுத்தாளர்கள் இவர் ஃப்ரிஜியாவில் பிறந்தார் என்று கூறுகிறார்கள். அஅரிசுட்டாட்டில் மற்றும் எரோடோட்டசு ஆகியோரின் குறிப்புகளில் இருந்து ஈசாப் சமோசில் அடிமையாக இருந்ததாகவும், அவனது எசமானர்களாக முதலில் சாந்தஸ் என்ற மனிதரும் பின்னர் ஐட்மான் என்பவரும் இருந்தததாக அறியவருகிறது. இவர் எப்படியோ தன் எசமானரிடம் இருந்து விடுதலைப் பெற்று பல நாடுகளை சுற்றிப் பார்த்தார். இந்தப் பயணத்தின் போது ஈசாப் ஏதன்சுக்கு சென்று அப்போது அங்கு பிரபலமாக இருந்தசோலோன் என்பவரை சந்தித்தார். அவரினமிருந்து ஏராளமான விசயங்களை அறிந்து கொண்டார். கொரிந்தின் பெரியாண்டரைச் சந்தித்தார்.
இறிதியில் இவர் டெல்பி நகரில் தனது வாழ்வின் முடிவை சந்தித்தார். புளூட்டாக் கூற்றின்படி, ஈசாப் டெல்பிக்கு லிடியாவின் அரசர் கிரீச்சிடம் தூதரகப் பணிக்காக வந்ததாகவும், அவர் டெல்பியர்களை அவமதித்ததாகவும், மன்னர் இவரிடம் ஒரு பெருந் தொகையைக் கொடுத்து டெல்பி கோயிலில் சேர்ப்பிக்கச் சொல்லியதாகவும், ஆனால் அப்பணியை இவர் ஒழுங்காக செய்யாததால் திருட்டுக் குற்றச்சாட்டின் பேரில் மரண தண்டனை விதிக்கப்பட்டதாகவும், குன்றிலிருந்து தூக்கி எறியப்பட்டு கொல்லப்பட்டதாகவும் கூறுகிறார். (அதன்பிறகு டெல்பியர்கள் கொள்ளைநோயாலும், பஞ்சத்தால் பாதிக்கப்பட்டனர்).
வெளி இணைப்புக்கள்
பகுப்பு:பண்டைய கிரேக்க எழுத்தாளர்கள் பகுப்பு:கிமு 620 பிறப்புகள் பகுப்பு:கிமு 560 இறப்புகள்
துறைசார்ந்த பிரமுகர்கள் - இலங்கைத் தமிழ் நூல் பட்டியல்
இலங்கை எழுத்தாளர்களினால் எழுதி வெளியிடப்பட்ட துறைசார்ந்த பிரமுகர்கள், கல்வியியலாளர்கள், வர்த்தகர்கள், மொழியியலாளர்கள் பற்றிய தமிழ் நூல்கள் கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினை பிரதானப் படுத்தியே தொகுக்கப்பட்டுள்ளது.
வெளி இணைப்புகள்
பகுப்பு:இலங்கைத் தமிழ் நூற்பட்டியல்கள்
அமெரிக்கத் தொழிலாளர் நாள்
தொழிலாளர் நாள் (Labor Day) ஐக்கிய அமெரிக்காவின் கூட்டரசு விடுமுறை நாளாக ஒவ்வொரு ஆண்டும் செப்டம்பர் மாதத்தின் முதல் திங்கட்கிழமை அன்று கொண்டாடப் படுகிறது. 2012ஆம் ஆண்டில் செப்டம்பர் 3 அன்று இது கொண்டாடப்படுகிறது. இந்நாளில் பொருளியல், சமூகத் துறைகளில் உழைப்பாளிகளின் பங்களிப்பு நினைவுகூரப்படுகிறது. மேலும் இது பல அமெரிக்கர்களால் வேனில் காலத்தின் கடைசி நாளாகக் கருதப்படுகிறது. இந்த நாளில் பல பேரணிகளும் விருந்துக் கூட்டங்களும் தடகளப் போட்டிகளும் நடத்தப்படுகின்றன. அமெரிக்கத் தேசிய காற்பந்து லீகின் (NFL) போட்டிகள் இந்த நாளில் துவங்கும். பல மாநிலங்களில் பள்ளிகள் தொழிலாளர் நாளிற்கு அடுத்த நாள் துவங்குகின்றன.
வெளி இணைப்புகள்
பகுப்பு:செப்டம்பர் சிறப்பு நாட்கள் பகுப்பு:ஐக்கிய அமெரிக்க வரலாறு
என்றியின் விதி
இயற்பியலில், என்றியின் விதி (Henry's law of partial pressure) என்பது வளிம விதிகளில் ஒன்றாகும். இதனை 1803 ஆம் ஆண்டில் வில்லியம் என்றி உருவாக்கினார். பல்வேறு பட்ட வளிமங்கள் ஒரு நீர்மத்தின் மேல் உள்ள போது அவ்வளிமங்கள் எந்த வீதத்தில் நீர்மத்தில் கலக்கின்றன என்பதனை இவ்விதி விளக்குகின்றது.
"வெப்பநிலை மாறாதிருக்கும் நிலையில் எந்த வளிமத்தின் பகுதி அழுத்தம் அதிகமாக இருக்கிறதோ அந்த வளிமத்தின் நிறை கரைசலில் அதிகம் காணப்படும்," என்பதே என்றியின் விதியாகும். குறைந்த பகுதியழுத்தமுள்ள வளிமம் குறைந்த அளவிலிருக்கும். அதாவது, "நீர்மம் ஒன்றில் உள்ள வளிமத்தின் கரைதிறன் நீர்மத்தின் மேலுள்ள வளிமத்தின் பகுதி அழுத்தத்திற்கு நேர் விகித சமனில் இருக்கும்."
கார்பனேற்றப்பட்ட குளிர்பானம் இவ்விதிக்கு ஓர் எடுத்துக்காட்டாகும். கார்பனேற்றப்பட்ட குளிர்பானம் அடங்கிய புட்டியைத் திறக்க முன்னர், பானத்திற்கு மேலுள்ள வளிமம் வளிமண்டல அழுத்தத்திலும் பார்க்க ஓரளவு அதிக அழுத்தத்தில் தூய காபனீரொக்சைட்டு காணப்படும். புட்டி திறக்கப்படும் போது, இந்த வளிமத்தின் ஒரு பகுதி "பொப்" என்ற ஒலியுடன் வெளியேறுகிறது. நீர்மத்தின் மேலுள்ள கார்பனீரொக்சைடின் பகுதி அழுத்தம் இப்போது குறைவாக உள்ளதால், நீர்மத்தில் கரைந்துள்ள சில கார்பனீரொக்சைடு குமிழ்களாக வெளியேறுகின்றது. புட்டி திறந்த நிலையிலேயே வைத்திருக்கப்படும் போது, கரைசலில் உள்ள கார்பனீரொக்சைடின் செறிவு வளியில் உள்ள கார்பனீரொக்சைடின் செறிவுடன் சமநிலைக்கு வருகிறது.
சமன்பாடு
என்றியின் விதி மாறா வெப்பநிலையில் பின்வருமாறு எழுதப்படலாம்: இங்கு p கரைசலுக்கு மேலுள்ள வளிமத்தின் பகுதி அழுத்தம். c கரைபொருளின் செறிவு, kH மாறிலி, என்றியின் விதி மாறிலி எனப்படும் இம்மாறிலி கரைபொருள், கரைப்பான், மற்றும் வெப்பநிலையில் தங்கியுள்ளது. இதன் பரிமாணம் அழுத்தத்தை செறிவினால் பிரிக்கும் பரிமாணத்திற்கு ஒப்பானது.
298 கெ வெப்பநிலையில் நீரில் கரையும் சில வளிமங்களின் k மாறிலிகள் வருமாறு:
வேறு வடிவங்களில் என்றியின் விதி
என்றியின் விதி பல்வேறு வடிவங்களில் தரப்படுகின்றன.
வெளி இணைப்புகள்
பகுப்பு:வளிம விதிகள் பகுப்பு:சமநிலை வேதியியல்
வினய் வித்தல் தியோடர்
வினய் வித்தல் தியோடர் (Vinay Vithal Deodhar) என்பவர் இந்தியானா பல்கலைக்கழகத்தின் இயற்கணிதக் குழுக்கள் மற்றும் பிரதிநிதித்துவக் கோட்பாடு போன்ற கணிதப் பிரிவுகளில் பணிபுரிந்த ஓய்வுபெற்ற பேராசிரியர் ஆவார். 1948 ஆம் ஆண்டு திசம்பர் மாதம் 3 ஆம் நாள் பிறந்த இவர் 2015 ஆம் ஆண்டு சனவரி 18 அன்று காலமானார். இந்தியாவின் மும்பை இவரது சொந்த ஊராகும்.
1974 ஆம் ஆண்டு மும்பை பல்கலைக்கழகத்தில் தன்னுடைய முனைவர் பட்டத்தைப் பெற்றார். இந்தியக் கணிதவியலாளர் எம்.எசு. ரகுநாதன் மேற்பார்வையில் இயற்கணித குழுக்களின் பகுத்தறியும் புள்ளி விரிவாக்கங்கள் தொடர்பான ஆய்வு இவரது முனைவர் பட்டத்திற்கான தலைப்பாகும்.
1975-1977 மற்றும் 1992-1993 ஆம் ஆண்டுகளில் இப்பல்கலைக்கழகத்தின் மேம்பட்ட ஆய்வு நிறுவனத்தில் பார்வையிடும் அறிஞராகவும் பணியாற்றியுள்ளார்.
காவனூர் மீனாட்சியம்மன் கோயில்
காவனூர் மீனாட்சியம்மன் கோயில் தமிழ்நாட்டில் இராமநாதபுரம் மாவட்டம், காவனூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:இராமநாதபுரம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
எசுபிராண்டோ விக்கிப்பீடியா
எசுபிராண்டோ விக்கிப்பீடியா, விக்கிப்பீடிய கலைக் களஞ்சியத்தின் எசுபிராண்டோ மொழி பதிப்பு ஆகும். 2001 திசம்பரில் இது தொடங்கப்பட்டது. சூன் மாதம் 2008ல் இதன் கட்டுரைகளின் எண்ணிக்கை ஒரு இலட்சத்தை தாண்டியது. கட்டுரைகளின் எண்ணிக்கை அடிப்படையில் இருபத்தி இரண்டாவது இடத்தில் இருக்கும் எசுபிராண்டோ விக்கியில் இன்று வரை மொத்தம் கட்டுரைகள் உள்ளன. கட்டமைக்கப்பட்ட மொழிகளிலேயே அதிக எண்ணிக்கையிலான கட்டுரைகளை கொண்டுள்ளது எசுபிராண்டோ விக்கியே ஆகும்.
வெளி இணைப்புகள்
Edycje językowe Wikipedii
அவளுக்கு ஆயிரம் கண்கள் (திரைப்படம்)
அவளுக்கு ஆயிரம் கண்கள்1975 ஆம் ஆண்டு வெளிவந்த தமிழ்த் திரைப்படமாகும். டி. ஆர். ராமண்ணா இயக்கத்தில் வெளிவந்த இத்திரைப்படத்தில் ஜெய்சங்கர், ரவிச்சந்திரன், ஜெயலலிதா மற்றும் பலரும் நடித்துள்ளனர்.
மேற்கோள்கள்
பகுப்பு:1975 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:டி. கே. ராமமூர்த்தி இசையமைத்த திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:ரவிச்சந்திரன் நடித்த திரைப்படங்கள் பகுப்பு:ஜெயலலிதா நடித்த திரைப்படங்கள்
யோகேஸ்வரி பற்குணராசா
யோகேஸ்வரி பற்குணராசா முன்னாள் யாழ்ப்பாண மாநகர முதல்வர். ஈழ மக்கள் சனநாயகக் கட்சியைச் சேர்ந்த இவர், 2009ம் ஆண்டு இடம்பெற்ற மாநகர சபைக்கான தேர்தலில் ஈழ மக்கள் சனநாயகக் கூட்டணியை உள்ளடக்கிய ஐக்கிய மக்கள் சுதந்திரக் கூட்டணி பெரும்பான்மை இடங்களைப் பெற்றதனால் மாநகர முதல்வரானார். 2009 செப்டெம்பர் முதலாம் தேதி. சபையின் 23வது முதல்வராகப் பதவியேற்றுக்கொண்ட அவர் 2014 ஆகத்து மாதம் சபை கலைக்கப்படும் வரை பதவியில் இருந்தார்.
தொழில்
யோகேஸ்வரி ஒரு கல்வியாளர். யாழ்ப்பாணம், கிளிநொச்சி ஆகிய மாவட்டங்களிலும், கொழும்பிலும் ஆசிரியராகவும் அதிபராகவும் 28 ஆண்டுகள் பணியாற்றினார். அமைச்சுகளில் உயர் பதவிகளையும் இவர் வகித்துள்ளார்.
மேற்கோள்கள்
பகுப்பு:யாழ்ப்பாணத்து நபர்கள் பகுப்பு:யாழ்ப்பாண முதல்வர்கள்
பிள்ளையார்குளம் திருமேனிமாடசாமி கோயில்
பிள்ளையார்குளம் திருமேனிமாடசாமி கோயில் தமிழ்நாட்டில் திருநெல்வேலி மாவட்டம், பிள்ளையார்குளம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
குமாரி ருக்மணி
குமாரி ருக்மணி (ஏப்ரல் 19, 1929 - செப்டம்பர் 4, 2007) என்பவர் ஒரு தமிழ்த் திரைப்பட நடிகையாவார்.
குடும்பம்
ருக்மணி தமிழகத்தின் தஞ்சை மாவட்டம் மெலட்டூரை பூர்வீகமாகக் கொண்டவர். இவர் நடிகை நுங்கம்பாக்கம் ஜானகியின் மகளும், நடிகை லட்சுமியின் தாயாரும், நடிகை ஐஸ்வர்யாவின் பாட்டியும் ஆவார். இவரது கணவர் பெயர் ஒய். வி. ராவ். பின்னர் இருவரும் பிரிந்துவிட்டனர்.
திரைப்பட நடிகையாதல்
மும்பையில் ஹரிச்சந்திரா திரைப்படத்தின் படப்பிடிப்பு நடந்துவந்த வேளையில். லோகிதாசன் வேடத்துக்குப் பொருத்தமான சிறுவன் கிடைக்கவில்லை. அப்போது டி. பி. ராஜலட்சுமி தங்கியிருந்த விடுதியின் பக்கத்து அறையில் தங்கி இருந்தவரின் அழகான பெண் குழந்தையைக் கண்டு அக்குழந்தையின் பெற்றோரிடம் பேசி திரைப்படத்தில் லோகிதாசனாக நடிக்கவைத்தனர். இந்த ஹரிச்சந்திரா திரைப்படத்தில் குழந்தை நட்சத்திரமாக அறிமுகமானவர்தான் குமாரி ருக்மணி. குமாரி ருக்மணிக்கு டி.பி. ராஜலட்சுமியுடன் தொடர்ந்து நடிக்கும் வாய்ப்பு கிடைத்தது. ‘ஜலஜா’ என்னும் படம் வழியாக இந்தித் திரைப்படத்திலும் அறிமுகமானார். அம்மா ஜானகியும் ருக்மணியும் சேர்ந்து ‘பாக்யலீலா’ படத்தில் நடித்தார்கள்.
மேற்கோள்கள்
பகுப்பு:தமிழ்த் திரைப்பட நடிகைகள் பகுப்பு:தஞ்சாவூர் மாவட்ட நபர்கள் பகுப்பு:1929 பிறப்புகள் பகுப்பு:2007 இறப்புகள் பகுப்பு:சென்னை நடிகைகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:தெலுங்குத் திரைப்பட நடிகைகள்